Francois Toerien trap soms oor die fyn lyn
Die Francois Toerien Show
Sketskomedie met Francois Toerien, Lorraine Burger, Esther von Waltsleben, Martelize Kolver en Alton Ungerer
Teks deur Francois Toerien
Spelleiding deur Juanita Swanepoel
Opgevoer by Klein Libertas Teater, Stellenbosch
9 tot 12 Junie 2004
Die Francois Toerien Show is na die sukses wat dit verlede jaar behaal het, terug op die planke met ses nuwe sketse. Die vertoning bestaan uit 'n wye verskeidenheid komiese kamees. Sommige van die sketse is baie snaaks en ander banaal.
Francois Toerien spot met alles en almal en hy trap 'n paar keer oor die fyn lyn tussen wat snaaks is en mee gespot kan word en wat nie, maar dit blyk duidelik uit een van die korter sketse dat hy wel van di� feit bewus is.
Een van die meer banale sketse handel oor 'n vrou se jaarlikse besoek aan 'n ginekoloog. Die grappe wissel van die tipe wat die gehoor ongemaklik laat proes tot di� wat mens laat skaterlag. As jou gehoor simpel genoeg is om vyf, ses keer in 'n ry te lag vir die woord klitoris, hoekom dit nie uitbuit nie?
Een van die korter sketse dryf die spot met die fliek Phone Booth. Die resultaat is skreeusnaaks. Enige persoon wat al ooit in Stellenbosch verblyf gesoek het, sal di� skets geniet wat handel oor hoe belaglik die eiendomspryse (veral in verhouding tot spasie) in Stellenbosch is.
Francois Toerien en Martelize Kolver lewer puik komiese spel. Die ander spelers kwyt hulleself ook goed van hul taak, maar is nie deurgaans altyd so snaaks as wat hulle probeer wees nie.
Elke gehoorlid sal sekerlik haar gunsteling en "minder gunsteling" h� onder die sketse. Die Francois Toerien Show is beslis nie vir oorsensitiewe kykers nie en ook nie vir mense wat nie 'n grap kan vat nie.
As u gaan kyk en tydens die pouse lus voel om eerder te loop, moenie, u deursettingsvermo� sal beloon word!